钦定古今图书集成/明伦汇编/氏族典/第265卷 > 王进
## 钦定古今图书集成/明伦汇编/氏族典/第265卷 > 王进

按《五代史王进传》：“进，幽州良乡人也。为人勇悍，走及
奔马，少聚徒为盗，乡里患之。符彦超遣人以赂招置
麾下。彦超镇安远军，军中有变，遣进驰奏京师。明宗
怪其来速，嘉其足力，以隶宁卫指挥。汉高祖为侍卫
亲军指挥使，以进为军校。高祖镇河东，因以之从。每
有急，遣进驰至京师，往返不过五六日，由是愈亲爱”
之。累迁奉国军都指挥使。从周太祖起魏，迁虎捷右
厢都指挥使，历汝、郑二州防御使、彰德军节度使。显
德初，以疾卒，赠太师。